Diari Oficial de la Generalitat Valenciana


Sumari del DOGV 6496, del 06-04-2011 (2011/3941)

Convocatòria de les proves selectives per a a la provisió de dues places d'auxiliars de jardineria corresponents al grup C2.
----------------------------------------------------------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/3941


Data del document
:   30-03-2011

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * concurs administratiu

Convocatòria de les proves selectives per a a la provisió de dues places d'auxiliars de jardineria corresponents al grup C2. [2011/3941]  
Mitjançant la Resolució d'Alcaldia de 28 de març de 2011, s'han convocat les proves selectives per a les places que a continuació es detallen i d'acord amb les bases següents:  
  
Bases especifiques de la convocatòria per a la cobertura definitiva, pel sistema de concurs oposició, de dues places d'auxiliar de jardineria  
  
  
Primera. Objecte de la convocatòria  
És objecte d'aquesta convocatòria la cobertura en propietat pel torn lliure, per mitjà de concurs oposició, de les següents places vacants en la plantilla de personal funcionari de l'Ajuntament, dotades amb els emoluments corresponents al grup C2:  
Dues places d'auxiliar de jardineria, incloses en l'oferta d'ocupació pública corresponent a l'exercici 2007 amb la classificació i denominació següent:  
Grup: C2.  
Naturalesa: funcionarial.  
Escala: administració especial.  
Subescala: serveis especials.  
Denominació: auxiliars de jardineria.  
Així mateix, aquest procés té implícita la creació d'una borsa de treball dels aspirants que hagen superat, almenys, el primer exercici de la fase d'oposició. Esta borsa de treball anul·larà les anteriors existents per a cobrir substitucions o vacants als llocs de treball d'auxiliar de jardineria de l'Ajuntament de Villanueva de Castellón i tindrà vigència fins a la constitució d'una altra borsa per als mateixos llocs de treball.  
  
  
Segona. Sistema selectiu, normativa d'aplicació, publicitat de la convocatòria  
2.1. El sistema selectiu serà el concurs oposició lliure.  
2.2. El procés selectiu s'ajustarà al que es disposa en les presents bases, i en allò no previst en aquestes per la Llei 7/2007, Llei 7/1985, RDL 781/86, Llei 10/2010 de la Generalitat, Decret 33/1999, Decret 896/1991, RD 364/1995 i per la resta de les disposicions legals i reglamentàries aplicables.  
2.3. Les bases es publicaran íntegres al Diari Oficial de la Comunitat Valenciana i s'anunciaran al Butlletí Oficial de la Província de València i al Butlletí Oficial de l'Estat; aquesta última data serà la d'inici del termini de presentació de sol·licituds.  
  
Tercera. Participació en la convocatòria  
A. Requisits dels aspirants  
Per a prendre part en l'oposició serà necessari:  
- Ser espanyol/a o d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establerts en la llei estatal que regula aquesta matèria.  
- Tindre complits 16 anys d'edat, i no excedir l'edat màxima de jubilació forçosa.  
- Estar en possessió del títol de certificat d'escolaritat o titulació equivalent. La càrrega de provar l'equivalència entre la titulació a què es refereix aquest punt, haurà d'acreditar-se per l'aspirant aportant el corresponent certificat de l'administració competent en matèria d'educació.  
- Estar en possessió del certificat de Grau Elemental expedit per la Junta Qualificadora de Coneixements de Valencià o adquirir el compromís d'obtenir-lo dins d'un termini màxim de 2 anys des del moment de la presa de possessió.  
- Estar en possessió del títol de conduir B o adquirir el compromís d'obtenir-lo dins d'un termini màxim de 2 anys des del moment de la presa de possessió.  
- No haver estat separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se inhabilitat per a l'exercici de funcions públiques.   
- En el cas de ser nacional d'altre estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
- No patir malaltia ni defecte físic o psíquic que impedisca l'exercici de les funcions pròpies de les places convocades.  
Tots els requisits enumerats en aquesta base s'hauran de tenir el dia de la finalització del termini de presentació d'instàncies i mantenir-los fins al moment de la pressa de possessió. En el cas dels requisits al que s'adquirisca el compromís d'obtenir-los dins d'un termini màxim de dos anys des del moment de la presa de possessió (carnet B de conduir i Certificat Elemental de Valencià), la no obtenció suposarà l'anulació automàtica del nomenament per incompliment dels requisits mínims d'accés.   
B. Instàncies  
Les instàncies, el model de les quals es facilitarà en l'Ajuntament, seran dirigides a l'alcalde president i es presentaran en el Registre General de l'Ajuntament de Villanueva de Castellón, en el termini de 20 dies naturals a partir del següent al de la publicació de la convocatòria en el Butlletí Oficial de l'Estat.  
Junt amb la instància de participació en el procés selectiu els aspirants, per a ser admesos, hauran d'aportar la documentació relativa als requisits inexcusables per a poder participar en la convocatòria, a saber:  
a) Còpia degudament compulsada del document nacional d'identitat.  
b) Original o fotocòpia compulsada dels títols acadèmics exigits segons la corresponent convocatòria.   
c) Declaració jurada de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Declaració jurada de no trobar-se sotmès en causa d'incapacitat.  
  
e) Documentació acreditativa dels mèrits que hauran de ser valorats en la fase de concurs, mitjançant originals o còpies degudament compulsades.  
f) Justificant d'haver ingressat els drets d'examen, que es fixen en la quantitat de 30?, en el compte que aquest ajuntament té en La Caixa amb número 3580-7232-38-1300971408, havent d'especificar en el mateix el número de DNI de l'interessat i en el concepte, la plaça a la què opta. L'incompliment d'aquest requisit no serà esmenable.  
  
C. Admissió d'aspirants  
Expirat el termini de presentació d'instàncies, mitjançant una resolució de l'Alcaldia, s'aprovarà la llista provisional d'admesos i exclosos. La dita resolució es publicarà en el Butlletí Oficial de la Província (podrà substituir-se amb una notificació individual als interessats), i al tauler d'edictes de l'Ajuntament, concedint-se un termini de 10 dies per a esmena de defectes pels aspirants exclosos. No obstant, els errors de fet podran esmenar-se en qualsevol moment, d'ofici o a petició de l'interessat.  
Transcorregut tal termini sense que es formule reclamació, la llista provisional s'entendrà automàticament definitiva. En altre cas, en la Resolució d'Alcaldia que aprove la llista definitiva d'aspirants admesos i exclosos es resoldran les reclamacions que procedisquen i es determinarà el lloc, data i hora de l'inici de les proves. En la mateixa resolució es farà pública la composició del tribunal. Aquesta resolució tindrà el mateix règim de publicitat que la que haja aprovat la llista provisional d'admesos i exclosos.  
  
Quarta. Tribunal qualificador  
A. El tribunal qualificador, que serà designat per l'alcalde president, estarà constituït de la forma següent:  
President: un funcionari/a de la corporació.  
Vocals:  
- Dos funcionaris/àries de la corporació d'igual o superior grup de classificació al de la plaça convocada i amb titulació corresponent a la mateixa àrea de coneixements que l'exigida als aspirants.  
- Un representant del Consell de la Generalitat nomenat per la Direcció General de Cohesió Territorial.  
- Actuarà com a secretari el secretari de la corporació o funcionari/ària que es designe a aquest efecte, amb veu i vot.  
B. Cada proposta o nomenament de vocal implicarà també la designació d'un suplent amb els mateixos requisits i condicions.  
C. Al tribunal li correspon el desenvolupament i qualificació de les proves selectives, estant vinculat en la seua actuació a les presents bases i no podent aprovar ni declarar que han superat les proves selectives un nombre superior d'aspirants al de places convocades. Qualsevol proposta d'aprovats que contravinga el que estableix aquesta norma, serà nul·la de ple Dret.  
D. Els membres del tribunal hauran d'abstindre's d'intervindre, notificant-ho a l'autoritat convocant, i els aspirants podran recusar-los quan concórreguen les circumstàncies previstes en l'article 28 de la vigent Llei de Règim Jurídic de les Administracions Públiques i del Procediment Administratiu Comú (LRJAP).  
E. El Tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, podent disposar la incorporació als seus treballs d'assessors especialistes, per a aquelles proves que ho requerisquen, limitant-se a l'exercici de les seues especialitats tècniques en base exclusivament a les quals col·laboraran amb el tribunal amb veu, però sense vot.  
  
Quinta. Proves selectives  
A. Començament i desenvolupament de les proves selectives  
Les proves selectives donaran començament una vegada transcorregut almenys un mes després des de la publicació de l'anunci de la convocatòria en el Butlletí Oficial de l'Estat.  
Per al desenvolupament de la fase d'oposició i sempre que les característiques dels exercicis a realitzar ho permeten, el tribunal, procurarà garantir l'anonimat dels aspirants per a la correcció de les proves realitzades.  
Les comunicacions corresponents a la convocatòria s'exposaran al tauler d'anuncis de l'Ajuntament de Villanueva de Castellón.  
  
FASE DE CONCURS:  
La fase de concurs, que serà posterior a la d'oposició, no tindrà caràcter eliminatori, ni podrà tindre's en compte per a superar les proves de la fase d'oposició. Es realitzarà una vegada finalitzades les proves obligatòries i eliminatòries de la fase d'oposició per a aquells/s aspirant/s que hagen sigut avaluats/des aptes per a totes i cada una d'aquestes proves.  
La documentació relativa als mèrits a valorar en la fase de concurs haurà de ser aportada junt amb la instància de participació, en sobre tancat.  
Els mèrits al·legats que siguen justificats documentalment pels aspirants en el moment de presentar la instància, seran valorats d'acord amb el barem següent:  
En qualsevol cas, la fase de concurs no podrà superar el 40% de la puntuació màxima possible del total del concurs oposició, i no podran utilitzar-se els mèrits per superar la fase d'oposició.  
En la fase de concurs seran puntuables els següents apartats, amb un màxim possible de 8 punts, distribuïts de la següent manera:  
  
1. Experiència professional, per serveis prestats en l'Administració pública local en llocs de treball classificats en el grup C2 i amb un contingut funcional anàleg al de les places convocades d'auxiliar de jardineria, fins a un màxim de 4 punts, a raó de 0,10 punts per mes complet treballat.  
Aquest apartat haurà d'acreditar-se mitjançant certificat emès per l'òrgan competent de l'Administració.  
2. Cursos de formació impartits o homologats per l'administració pública i relacionats amb les funcions pròpies de la plaça convocada, amb un mínim de 40 hores, i un màxim de 2 punts, puntuant 0,40 punts cada curs de 40 hores o més.  
3. Carnet de manipulador de plaguicides, amb un màxim de 2 punts:  
a. Nivell bàsic: 0,5 punts.  
b. Nivell qualificat: 2 punts.  
FASE D'OPOSICIÓ:  
  
  
Puntuació = ( (nre. encerts) - (nre. errades/3)) x 10  
 (nre. preguntes)  
  
  
\* \* \* \* \*  
  
Puntuación = ( [(núm. respuestas correctas) - (núm. respuestas erróneas/3)] x 10  
 (núm. preguntas)  
  
La fase d'oposició constarà de les proves següents:  
Primer exercici: de caràcter obligatori i eliminatori.  
Consistirà en un exercici tipus test de 30 preguntes, a desenvolupar en el termini màxim de 45 minuts. Cada pregunta tindrà 4 respostes alternatives de les quals només una serà correcta. El temari de referència serà el comprés en l'annex del temari.  
Cada pregunta contestada erròniament, tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent  
  
La valoració d'aquest exercici serà de 0 a 10 punts, sent necessari obtindre una puntuació mínima de 5 punts per a superar-lo.  
Segon exercici: de caràcter obligatori i eliminatori.  
Consistirà en el desenvolupament d'un supòsit pràctic d'identificació visual d'espècies, maquinària i tècniques plantejats pel tribunal qualificador, en un termini de temps que es determinarà abans de la realització de les proves.  
En aquest exercici es valorarà la formació general, el domini tècnic de l'aspirant sobre el temari, els coneixements específics sobre la matèria i la capacitat de resposta davant de circumstàncies eventuals del treball.  
La valoració de l'exercici serà de 0 a 10 punts, sent necessari obtindre una puntuació mínima de 5 punts per a superar-lo.  
B. Qualificació dels exercicis  
Els exercicis seran eliminatoris sent necessari aconseguir la meitat de la puntuació establerta a cada un d'ells en l'apartat anterior per a ser aprovat.  
El nombre de punts que podran ser atorgats per cada membre del tribunal en cada un dels exercicis serà el màxim establert per a cada un d'ells.  
La puntuació de la fase d'oposició serà la suma dels exercicis realitzats.  
Les qualificacions seran adoptades sumant les puntuacions atorgades pels distints membres del tribunal i dividint el total pel nom d'assistents d'aquell, sent el quocient la qualificació de l'exercici. No seran tingudes en compte aquelles valoracions que disten entre si més de quatre punts.  
C. Qualificació definitiva  
L'orde de qualificació definitiva estarà determinat per la suma de les puntuacions obtingudes en els distints exercicis de la fase d'oposició i en la fase de concurs.  
Les proves se celebraran en el lloc, la data i l'hora indicats en la publicació de la llista definitiva d'admesos i exclosos al BOP. Una vegada iniciades les proves no serà precisa la publicació dels successius anuncis en el BOP i DOCV, sent suficient la seua publicació al tauler d'anuncis de l'Ajuntament amb 72 hores d'antelació.  
  
Els aspirants hauran de seguir en tot moment les instruccions del tribunal amb vista a l'adequat desenvolupament de les proves. Qualsevol alteració de l'ordre normal de les proves per part d'algun aspirant quedarà reflectida en l'acta, podrà continuar l'aspirant el desenvolupament de l'exercici amb caràcter condicional fins que resolga el tribunal sobre l'incident.  
Abans de l'inici de cada exercici i, sempre que es considere convenient durant el seu desenvolupament, els membres del tribunal comprovaran la identitat dels aspirants.  
Els aspirants perdran el seu dret quan es presenten en el lloc de celebració després de l'inici de la prova o exercici o per la no assistència, sense perjudici que el tribunal, examinades les causes, puga apreciar i admetre l'aspirant, sempre que l'exercici no haja finalitzat i l'admissió no menyscabe el principi d'igualtat amb la resta dels aspirants.  
  
  
Sexta. Relació de seleccionats, presentació de documents i nomenament  
Acabada la qualificació dels aspirants, el Tribunal farà pública la relació de seleccionats, per ordre de puntuació, no podent sobrepassar aquests el nombre de places convocades, i elevarà la dita relació a l'alcalde, a fi que es duga a terme el nomenament corresponent.  
  
Una vegada efectuats els nomenaments pertinents per part de l'Alcaldia Presidència, els aspirants seleccionats hauran de prendre possessió en un termini de 20 dies hàbils a comptar des de l'endemà de la data de notificació del nomenament, havent d'acreditar la seua identitat en aquest cas.  
Les resolucions del tribunal vinculen a l'Administració, sense perjudici que aquesta, si és el cas, puga procedir a la seua revisió, d'acord amb el que preveu els articles 107 i següents de la LRJAP.  
  
Sèptima. Constitució de borsa i ordre de prelació d'aspirants  
L'ordre de prelació d'aspirants en el marc de la borsa de treball quedarà determinat segons la puntuació final obtinguda per cada un dels aspirants i publicada pel tribunal.  
Les crides per a formalitzar les oportunes contractacions s'efectuaran amb rigor respecte a l'ordre de prelació establert en la borsa i sempre amb caràcter interí per substitucions i/o vacants.  
Abans de la formalització del contracte de treball o nomenament, l'Ajuntament es reserva el dret a efectuar un reconeixement mèdic a la persona seleccionada per a constatar la seua aptitud física per al treball.  
  
Octava. Incidències  
El tribunal queda facultat per a resoldre els dubtes que es presenten, i prendre els acords necessaris per al bon ordre del concurs oposició en tot el no previst en les presents bases, i sempre que no s'oposen a aquestes.  
  
Novena. Recursos  
Contra les bases i els actes administratius definitius que se'n deriven, els interessats podran interposar recurs potestatiu de reposició en el termini d'un mes davant l'Alcaldia Presidència de la corporació, comptador des de la publicació, o recurs contenciós administratiu davant del Jutjat del Contenciós Administratiu de la ciutat de València en el termini de dos mesos; els dos recursos son incompatibles entre sí, tot això d'acord amb allò disposat per la Llei 29/1998, Reguladora de la Jurisdicció Contenciosa Administrativa.  
  
  
ANNEX: TEMARI  
  
PART GENERAL  
Tema 1. La Constitució espanyola. Estructura i contingut essencial. Drets i deures fonamentals.  
Tema 2. Organització territorial de l'Estat. Principis generals. L'Administració local. Les comunitats autònomes. Distribució de competències.  
Tema 3. El municipi. El terme municipal. La població. L'empadronament. Drets dels estrangers.  
Tema 4. Organització municipal. Règim de funcionament dels òrgans municipals. Òrgans necessaris. Òrgans complementaris. Competències municipals pròpies i serveis mínims obligatoris en la Llei 7/1985. de 2 d'abril, Reguladora de les Bases de Règim Local.  
  
Tema 5. El procediment administratiu. Fases del procediment administratiu. Els interessats en el procediment administratiu. Els drets i deures dels ciutadans en l'àmbit local.  
Tema 6. L'acte administratiu. Classes. Requisits. La notificació de documents administratius.  
Tema 7. L'atenció al públic. Relacions entre les administracions públiques i els ciutadans.   
Tema 8. La presentació d'instàncies i altres documents en les oficines públiques. Registre d'entrada i eixida de documents.  
Tema 9. Prevenció de riscos laborals. Principis, obligacions i drets dels treballadors. Riscos laborals. Tècniques de prevenció. Primers auxilis.  
  
PART ESPECIAL  
Tema 10. Aparell vegetatiu de les plantes: parts i funció.  
Tema 11. El sòl: funció, principals labors de manteniment.  
Tema 12. Reconeixement d'espècies.  
Tema 13. Principals plagues i malalties i malalties en el jardí. Mètodes de lluita  
Tema 14. Mètodes de control de males herbes.  
Tema 15. Sistemes de reg: tipus i característiques.  
Tema 16. La gespa: espècies utilitzades en jardineria, plantació i/o sembra, labors de manteniment.  
Tema 17. Plantació arbres, arbustos i tanques. Plantació de vivaces i plantes de temporada.  
Tema 18. Poda d'arbres i arbustos. Trasplantament d'arbres i arbustos.  
Tema 19. Abonat del jardí.  
Tema 20. Pla anual de treballs de jardineria i les seues freqüències.  
Tema 21. Maquinaria utilitzada en jardineria: motors i tipus de maquinaria.  
Tema 22. Ús i cura de la maquinaria i eina.  
Tema 23. Conservació d'elements no vegetals en el jardí.  
Tema 24. Seguretat i higiene: Uniformitat, elements d'higiene, elements de seguretat en l'ús de la maquinària.  
Tema 25. Parcs i Jardins municipals.  
Tema 26. Paratges Naturals i zones verdes: Font Amarga, La Gola i La Barca.   
Tema 27. Carrers i instal·lacions municipals de Villanueva de Castellón.  
Cosa que es publica per a general coneixement.  
  
Villanueva de Castellón, 30 de març de 2011.- L'alcalde president: Alfred Gregori i Puig.